Diari Oficial de la Generalitat Valenciana


Sumari del DOGV 4387, del 27-11-2002 (2002/12034)

RESOLUCIÓ de 3 d'octubre de 2002 del conseller d'Obres Públiques, Urbanisme i Transports, relativa a la modificació puntual del Pla General d'Ordenació, sobre alteració de l'ordenació detallada de la Unitat d'Execució UE 28 en el municipi de Benicàssim (Castelló).
------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4387

Data del DOGV
:   27-11-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/12520


Data del document
:   03-10-2002

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Descriptors 

:   * Benicàssim
    * pla d'urbanisme

RESOLUCIÓ de 3 d'octubre de 2002 del conseller d'Obres Públiques, Urbanisme i Transports, relativa a la modificació puntual del Pla General d'Ordenació, sobre alteració de l'ordenació detallada de la Unitat d'Execució UE 28 en el municipi de Benicàssim (Castelló). [2002/12925]
  
Vist l'expedient relatiu a la modificació puntual del Pla General d'Ordenació, sobre alteració de l'ordenació detallada de la Unitat d'Execució UE 28 en el municipi de Benicàssim (Castelló), i de conformitat amb els següents,
  
Antecedents de fet
  
Primer
  
El Ple de l'Ajuntament de Benicàssim, en sessió de data 14 de març de 2002, va acordar exposar al públic la modificació puntual, la qual cosa es va dur a terme per mitjà d'anuncis publicats en el periòdic Mediterraneo, de data 9 d'abril de 2002, i en el Diari Oficial de la Generalitat Valenciana, de data 12 d'abril de 2002. Transcorregut el període d'informació al públic, durant el qual es va formular una al·legació, el Ple de l'Ajuntament va aprovar provisionalment la modificació en sessió de data 30 de maig de 2002.
  
Segon
  
El projecte de modificació està format de memòria i plans.
  
Tercer
  
La Comissió Territorial d'Urbanisme de Castelló en sessió de data 22 de juliol de 2002 va acordar informar favorablement la modificació puntual del Pla General d'Ordenació Urbana de Benicàssim relativa a l'alteració de l'ordenació detallada de la Unitat d'Execució UE 28, acordada en execució de sentència i elevar la proposta d'aprovació definitiva al conseller d'Obres Públiques, Urbanisme i Transports.
  
Quart
  
Amb data 1 d'octubre de 2002, el conseller d'Obres Públiques, Urbanisme i Transports, de conformitat amb el que establix l'article 55.4 de la Llei Reguladora de l'Activitat Urbanística, va emetre informe favorable sobre l'alteració de zones verdes en la Unitat d'Execució UE 28 del Pla General d'Ordenació Urbana del municipi de Benicàssim (Castelló).
  
Fonaments de dret
  
Primer
  
La tramitació ha sigut correcta, de conformitat amb el que establix l'article 38 i 55 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (LRAU), així com en l'article 158 i següents del Reglament de Planejament de la Comunitat Valenciana, aprovat pel Decret 201/1998, de 15 de desembre (RPCV).
  
Segon
  
La documentació, està completa, de conformitat amb el que disposa l'article 27 de la LRAU, així com l'article 45 i següents del RPCV.
  
Tercer
  
Quant al fons de l'assumpte l'objecte del present expedient de modificació és alterar l'ordenació detallada de la Unitat d'Execució UE 28 del sòl urbà del Pla General de Benicàssim (aprovat definitivament el 28 de juny de 1994), això en compliment de la sentència de la Secció Primera de la Sala Contenciosa Administrativa del Tribunal Superior de Justícia de la Comunitat Valenciana núm. 611, de 2 de juny de 1998 (recurs 815/95).
  
El Pla General establia per a esta unitat d'execució una ordenació el resum numèric de la qual era el següent:
  
Superfície 2.850,05 m²
  
Edificabilitat TER-1 1.185,80 m²t
  
Zona verda EL 1.345,69 m²
  
Vials 911,46 m²
  
Aprofitament mitjà 0,458
  
Esta sentència va anul·lar l'ordenació urbanística establida pel pla general per a la dita unitat d'execució. En concret el Tribunal va declarar contrari a dret i va anul·lar i va deixar sense efecte els aspectes relatius ?a la delimitació de la unitat d'execució 28, el traçat del vial en la forma realitzada i la distribució de l'edificabilitat en dos parcel·les independents?.
  
Amb la modificació s'establix una nova ordenació el resum de la qual en numèric és el següent:
  
Superfície 2.850,05 m²
  
Edificabilitat TER-1 1.185,80 m²t
  
Zona verda EL 902,02 m²
  
Vials 987,89 m²
  
Aprofitament mitjà 0,458
  
Segons s'assenyala en la memòria de la modificació, amb esta ordenació es pretén donar compliment a la resolució judicial. A més, s'indica el següent:
  
?Esta corporació considera irrenunciable l'ampliació del carrer del Pontatge fins a una amplària de 20 metres, per la qual cosa resulta necessari mantindre la delimitació de la unitat d'execució a fi de poder adjudicar les parcel·les edificables resultants als propietaris originaris del sòl mitjançant el procediment reparcel·latori corresponent.
  
No s'incrementa l'edificabilitat assignada a la unitat d'execució.
  
Es reduïx lleugerament la superfície dotacional pública inclosa en l'àmbit de gestió però ha d'entendre's que la resolució judicial així ho determina mentre considera desproporcionada la càrrega urbanística per a l'àmbit de la unitat d'execució aprovada en 1994. En este sentit, no es pot procedir a la justificació de l'article 17 de l'annex del Reglament de Planejament de la Comunitat Valenciana per tractar-se d'una modificació puntual que es tramita en compliment de la sentència repetidament al·ludida?.
  
Com ja s'ha dit, la citada sentència va declarar contrari a dret i va anul·lar i va deixar sense efecte els aspectes relatius ?a la delimitació de la unitat d'execució 28, el traçat del vial en la forma realitzada i la distribució de l'edificabilitat en dos parcel·les independents?. En concret, en els fonaments de dret de la sentència es va assenyalar el següent:
  
?...Sense que el demandant haja acreditat la irracionalitat o l'arbitrarietat de la qualificació atribuïda a la seua parcel·la; excepte en l'aspecte relatiu a la distribució d'edificabilitat en dos parcel·les independents i el traçat del vial, que produïx eixa separació de parcel·les edificables; perquè això no respon a la realitat dels fets, perquè atribuint un ús que permet les instal·lacions hoteleres ?de fet ja existixen- i una edificabilitat concreta, li imposa al demandant la distribució del volum edificable en dos parcel·les, la qual cosa podria impedir el manteniment o la construcció de les instal·lacions que l'hotel necessite. (...) El racional haguera sigut delimitar la parcel·la edificable sense més, i deixar, si és procedent per a un posterior estudi de detall la distribució de volums, i que permetera, si és procedent, instal·lacions adequades per a l'hotel.
  
(...) En el cas que estem examinant, en sòl urbà consolidat, segons sembla amb tots els servicis urbanístics, l'ajuntament dissenya una unitat d'execució en què s'inclou una banda d'un sistema local d'espais lliures EL (zona verda) i un vial d'entrada i d'eixida al c/ del Pontatge, que circumda les dos parcel·les edificables de la dita unitat; de la qual cosa es deduïx que la unitat d'execució ha sigut delimitada amb l'única finalitat que el demandant cedira i urbanitzara part d'una major zona verda, sense que els altres titulars de parcel·les que confronten amb esta participaren en la cessió i urbanització d'esta (...) Per tot això s'ha de concloure que la delimitació de la unitat d'execució 28 vulnera el principi d'equidistribució dels beneficis i càrregues del planejament?.
  
La nova ordenació que ara se sotmet a aprovació corregix, sense incrementar l'edificabilitat terciària, les deficiències que van determinar la sentència anul·lativa. Esta nova ordenació ha sigut acceptada per la persona que va interposar en el seu moment el recurs i que està facultat per a instar l'execució de la sentència.
  
En els termes que es planteja, pot dir-se que la modificació suposa un compliment adequat i d'acord a dret de la referida sentència. En particular, ha de compartir-se l'opinió municipal que la lleugera reducció del sòl dotacional (amb manteniment de l'edificabilitat) és conseqüència directa del contingut anul·latiu de la sentència, la qual, en entendre contrari a dret el vial que separava les dos zones edificables, implicava necessàriament una reducció del sòl dotacional.
  
En suma, no s'observa obstacle legal a l'aprovació definitiva de la modificació.
  
Quart
  
De conformitat amb l'article 55.4 de la LRAU, resulta preceptiu l'informe del Consell Superior d'Urbanisme. Segons el que establix la disposició transitòria novena de la LRAU, i com que no està encara constituït el citat Consell, les seues funcions corresponen al conseller d'Obres Públiques, Urbanisme i Transports, amb l'informe previ de la Comissió Territorial d'Urbanisme.
  
D'altra banda, segons l'article 10.8.e de la Llei 10/1994, de 19 de desembre, es necessita també el previ dictamen del Consell Jurídic Consultiu en els casos de modificacions ?l'objecte de les quals- siga dur a terme una diferent zonificació de zones verdes. Segons la interpretació que de tal precepte ha portat a terme el Consell Jurídic Consultiu en nombroses ocasions, no cal sol·licitar el seu dictamen quan l'objecte de la modificació és més ampli i només indirectament, com a conseqüència derivada d'un altre objecte principal, s'altere lleument una zona verda. De conformitat amb esta doctrina del Consell Jurídic Consultiu, que ha sigut ja seguida per diverses resolucions d'esta Conselleria, en atenció a les característiques de la modificació, no és preceptiu el dictamen del citat òrgan consultiu.
  
Quant al fons de la modificació, pel que fa a les zones verdes, ha de concloure's que esta satisfà plenament els criteris de racionalitat, per la qual cosa procedix informar favorablement la modificació.
  
Cinqué
  
El conseller d'Obres Públiques, Urbanisme i Transports és competent per a l'aprovació definitiva del present expedient, en virtut del que disposa l'article 39 de la LRAU en relació amb l'article 6.D del Reglament dels Òrgans Urbanístics de la Generalitat Valenciana, aprovat per Decret 77/1996, de 16 d'abril, del Govern Valencià.
  
Vistos els preceptes legals citats i la resta de general i pertinent aplicació, i de conformitat amb la Comissió Territorial d'Urbanisme de Castelló, resolc:
  
Aprovar definitivament la modificació puntual del Pla General d'Ordenació Urbana de Benicàssim (Castelló) relativa a l'alteració de l'ordenació detallada de la unitat d'execució UE 28, acordada en execució de sentència.
  
Contra la present resolució, que posa fi a la via administrativa, es podrà interposar recurs contenciós administratiu, davant de la Sala Contenciosa del Tribunal Superior de Justícia de la Comunitat Valenciana en el termini de dos mesos, comptadors des del sendemà de la notificació o publicació d'esta, de conformitat amb el que preveu l'article 10 i 46 de la Llei Reguladora de la Jurisdicció Contenciosa Administrativa, de 13 de juliol de 1998. Tot això, sense perjuí que es puga exercitar qualsevol altre recurs que s'estime oportú.